
1.	Naziv veterinarskog lijeka

RYCARFA Flavour 100 mg, tableta, za pse

2. 	Sastav

Jedna tableta sadrži:

Aktivne supstance:
Karprofen                   100 mg

Okrugle tablete tamnobraon boje sa mermernim šarama i vidljivim tamnijim tačkama, sa podionom crtom sa jedne strane tablete i zakošenim ivicama. 
Tableta se može podeliti na dva jednaka dijela.

3. 	Ciljne vrste životinja 

Pas

4. 	Indikacije za upotrebu

Smanjenje upale i bola izazvanih mišićnoskeletnim poremećajima i degenerativnim bolestima zglobova (npr. osteoartritis),
Kao nastavak parenteralne analgezije, za ublažavanje postoperativnog bola.

5.	Kontraindikacije

Ne davati životinjama koje nisu ciljna vrsta, pogotovo ne mačkama.
Ne koristiti kod gravidnih kuja ili kuja u periodu laktacije.
Ne koristiti u slučaju preosjetljivosti na aktivnu supstancu ili na neku od pomoćnih supstanci.
Ne koristiti kod pasa koji pate od oboljenja srca, jetre ili bubrega, ako postoji mogućnost gastrointestinalne ulceracije ili krvarenja ili kada su utvrđeni poremećaji krvne slike.

6. 	Posebna upozorenja

Posebne mjere opreza prilikom upotrebe lijeka kod životinja

Doze lijeka ne smiju biti veće od preporučenih. Primjena lijeka ne smije trajati duže od preporučene. 
Upotreba lijeka kod pasa mlađih od 6 nedjelja ili starih pasa može dovesti do dodatnog rizika.
Ako se takva upotreba ne može izbjeći, može biti potrebno smanjenje doze i pažljivo kliničko praćenje.
Treba izbjegavati upotrebu lijeka kod dehidriranih, hipovolemičnih i hipotenzivnih pasa jer postoji rizik od povećane toksičnosti za bubrege.
Nesteroidni antiinflamatorni ljekovi (NSAIL) mogu izazvati inhibiciju fagocitoze. Zbog toga u liječenju inflamatornih stanja povezanih sa bakterijskom infekcijom treba primijeniti odgovarajuću istovremenu antimikrobnu terapiju.

Posebna upozorenja za lica koja primjenjuju veterinarski lijek na životinjama

U slučaju nehotičnog gutanja lijeka, treba potražiti savjet ljekara i pokazati mu uputstvo za lijek ili pakovanje. Nakon rukovanja lijekom, treba oprati ruke.

Posebne mjere opreza za zaštitu životne sredine:
Nema opasnosti ako se ovaj lijek primjenjuje u skladu sa priloženim uputstvom.

Graviditet i laktacija
Bezbjednost lijeka nije utvrđena tokom graviditeta i laktacije. Ne koristiti kod gravidnih kuja ili kuja u periodu laktacije.

Interakcije s drugim ljekovima i drugi oblici interakcija 
Nemojte primjenjivati druge NSAIL i glukokortikoide istovremeno ili u roku od 24 sata od primjene ovog lijeka.
Karprofen  se u velikoj mjeri vezuje za proteine plazme i može da konkuriše drugim ljekovima sa visokim nivoom vezivanja, što može da dovede do toksičnog dejstva.
Treba izbjegavati istovremenu primjenu potencijalno nefrotoksičnih ljekova.

Predoziranje:
Nema specifičnog antidota za predoziranje karprofenom, tako da treba primijeniti opštu potpornu terapiju, koja se primjenjuje u slučaju kliničkog predoziranja NSAIL. 

Glavne inkompatibilnosti: 
Nisu poznate.

7.	Neželjeni događaji

Prijavljeni su tipični neželjeni efekti povezani sa NSAIL, kao što su povraćanje, meka stolica/dijareja, skrivena krv u stolici, gubitak apetita i letargija. Ove neželjene reakcije se generalno javljaju tokom prve nedelje liječenja i u većini slučajeva su prolazne i nestaju nakon prekida terapije, ali u vrlo rijetkim slučajevima mogu biti ozbiljne ili fatalne. Ako se jave neželjene reakcije, treba prekinuti upotrebu lijeka i potražiti savjet veterinara. 
Kao i kod drugih NSAIL, postoji rizik od pojave rijetkih bubrežnih ili idiosinkratičnih hepatičkih neželjenih događaja.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

8.	Doziranje za svaku ciljnu vrstu, put i način primjene

Za oralnu primjenu.
Početna doza karprofena je 2 do 4 mg karprofena po kg tjelesne mase dnevno, data kao jednokratna doza ili u dvije jednako podijeljene doze. U zavisnosti od kliničkog odgovora, doza se nakon 7 dana može smanjiti na 2 mg karprofena/kg tjelesne mase kao jednokratna doza.
Trajanje terapije zavisi od terapijskog odgovora. 
Dugotrajno liječenje mora biti pod redovnim nadzorom veterinara.

9. 	Savjet za pravilnu upotrebu lijeka

Da bi se u postoperativnom periodu produžilo analgetičko i antiinflamatorno dejstvo, parenteralna primjena karprofena se može nastaviti sa Rycarfa tabletama u dozi 4 mg/kg t.m./dan do najviše 5 dana.

10.	Karenca

Nije primjenjivo.

11.	Posebni uslovi čuvanja 

Čuvati van vidokruga i domašaja djece.

Čuvati na temperaturi do 25°C. 
Čuvati u originalnom pakovanju, radi zaštite od svjetlosti i vlage.

Ovaj lijek se ne smije koristiti nakon isteka roka upotrebe naznačenog na pakovanju. Rok upotrebe se odnosi na poslednji dan navedenog mjeseca.

Prepolovljenu tabletu bi trebalo vratiti u otvoreni blister i upotrijebiti u roku od 24 sata.
	
12.	Posebne mjere predostrožnosti kod odlaganja 

Ljekove ne treba bacati u kanalizaciju, niti kućni otpad. Ove mjere pomažu očuvanju životne sredine.
Neupotrijebljeni lijek ili ostatak lijeka se uništavaju u skladu sa važećim propisima.

13.	Klasifikacija veterinarskog lijeka 

Lijek se izdaje samo na veterinarski recept.

14.	Broj dozvole za stavljanje lijeka u promet i veličina pakovanja

Broj dozvole za stavljanje lijeka u promet: 2040/25/81 - 3336

Veličina pakovanja: Kartonska kutija u kojoj su smeštena 2 blistera sa po 10 tableta

15.     Datum poslednje revizije uputstva za lijek 

21.10.2025. godine

16.     Kontakt podaci

Nosilac dozvole za stavljanje lijeka u promet
D.S.D. „KRKA d.d. Novo mesto“ Slovenija - predstavništvo Podgorica,
Svetlane Kane Radević br. 3, 81000 Podgorica, Crna Gora

Proizvođač odgovoran za puštanje serije lijeka u promet:
KRKA d.d., Novo mesto, Šmarješka cesta 6, 8501 Novo mesto, Slovenija
KRKA-FARMA d.o.o., V. Holjevca 20/E, 10450 Jastrebarsko, Hrvatska

Kontakt podaci za prijavu sumnje na neželjeno dejstvo lijeka:
D.S.D. „KRKA d.d. Novo mesto“ Slovenija - predstavništvo Podgorica,
Svetlane Kane Radević br. 3, 81000 Podgorica, Crna Gora
Tel: +382 20 671 309
E-mail: info.me@krka.biz

Za sve informacije o ovom lijeku možete se obratiti nosiocu dozvole za stavljanje lijeka u promet.
 
17. 	Ostale informacije 

